Filipina pito

La filipina pitoOrnitologia taksonomio. () estas birdospecio el la familio de pitedoj. Ĝi havas 5 subspeciojn troviĝantajn en Filipinoj.

Taksonomio
Laŭ AviListAviList v2025, konsultita la 25-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Erythropitta Bonaparte, CLJL, 1854
Erythropitta erythrogaster (Temminck, CJ, 1823) - filipina pito
Erythropitta erythrogaster erythrogaster (Temminck, CJ, 1823)
Erythropitta erythrogaster propinqua (Sharpe, RB, 1877)
Erythropitta erythrogaster thompsoni (Ripley, SD; Rabor, DS, 1962)
Erythropitta erythrogaster yairocho (Hachisuka, M, 1935)
Erythropitta erythrogaster inspeculata (Meyer, AB; Wiglesworth, LW, 1894)

Etimologio
La scienca genra nomo Erythropitta estas vortokunfando de la antikva greka ἐρυθρός (erutros = ruĝa) kun la genro Pitta (pito), kiu estas latina transskribo fare de Vieillot de telugua nomo signifanta "birdeto"Birds of the World, Philippine Pitta.. Efektive, tiuj pitoj havas ruĝajn subajn partojn.

La specia epiteto erythrogaster ankaŭ venas de la antikva greka ἐρυθρός (erutros = ruĝa) kaj γαστήρ (gaster = ventro), pro la brile ruĝaj ventro kaj subpugo de la birdo.

 Aspekto 
eBird priskribas tiun ĉi birdospecion jene: "Dika, mallongvosta, longkrura surtera birdo kun ruĝa ventro, nigra gorĝo, blua brustobendo, kaj ruĝvanga kapo. La junulo estas svage bruna kun blua en pugo kaj vosto, kaj kornokolora beko kun palaj pinto kaj bazo. Unuopaj aŭ paroj loĝas en arbaroj, degraditaj areoj, kaj bambuaj densejoj en malaltaj teroj kaj montetoj. Diferencas de la Liphara pito pro pli malgrandeco, nigra gorĝo, manko de pala lipharo, kaj pli vasta ruĝvanga kapkoloraro. La kanto estas duparta tremanta fajfo, la unua parto altiĝanta, la dua funebre malsupreniĝanta: "ŭaaaaaaopop-aaaaaaŭŭoŭ." Ankaŭ eligas penetran "blankan" alarmkrion."

Disvastiĝo kaj habitato
La filipina pito troviĝas tra la tuta Filipina insularo en ĉiaj arbokovritaj vivejoj, de densa primara pluvarbaro ĝis dehakita aŭ tre degradita arbaro kaj veprejo, plantejoj, arbaretoj ene de kultivejoj, bambuejoj, kaj arbustaroj proksime de riveroj kaj riveretoj.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio
Kategorio:Orientalisa faŭno